NVG sal 'afsluiting' bring ná Life Esidimeni | Netwerk24
App-eienaar sê hy wis niks van vrou wat glo betas
"Ek het nog nooit eens die vrou ontmoet nie." So sê Joggie Rautenbach, direkteur van die skoolsaamrygeleentheidsdiens LiftLink.
Skelms steel wyl hul koring aflaai
Skelms by 'n koringmeule in Pretoria het nou al só voorbarig geword dat hulle diesel, batterye en koperkabels van vragmotors steel terwyl die bestuurders wag om hul vrag af te laai.
Werkers kla – toe storm baas se man met wapen in
'n Vergadering waar werkers van die Raad op Eiendomsagente (EAAB) griewe oor hul omstrede hoof wou bespreek, het ontspoor toe haar man met 'n vuurwapen daar ingestorm het.
Yster-lakwerk beklink beker vir SA
Waar die Springbokke opgehou het in die Wêreldbekertoernooi in Japan, het die Blitsbokke gister in Dubai Suid-Afrika se bekertog voortgesit. Hulle het die eerste sewestoernooi van die seisoen op skouspelagtige wyse gewen deur die aartsvyand Nieu-Seeland te verslaan.
Die tyd vir krieketliefhebbers om paniekerig te wees, is nou eers verby.
Eddie jag Bokke se skrumghoeroe
Die Springbokke se skrum-ghoeroe, Matt Proudfoot, gaan waarskynlik volgende jaar in Eddie Jones se Engelse afrigtingspan sak.
Koerier verloor vliegenjin in die pos op pad na SA
Om enige pakkie in die pos te verloor is ongerieflik, maar as die pakkie 'n vliegtuigenjin is, is dit 'n ramp.
Die vleisbedryf is verder geknou toe die regering 'n landwye verbod op alle veilings en skoue van diere met gesplete hoewe ingestel het.
Nico van Gijsen: Só werk skuld in die huwelik
Hoe word skuld hanteer in huwelike binne gemeenskap van goed? Nico van Gijsen verduidelik.
Ruk en pluk op die Puk
Die PUK – deesdae die Potchefstroom-kampus van die Noordwes-Universiteit – sou vanjaar 150 jaar oud gewees het. Izak Malherbe vertel van 'n tyd toe die vreedsame kampus aan die Mooirivier 'n oorlogsone was.
Die man wat nie wil dans nie
Die Britse rockgroep Pink Floyd se 'The Wall' is een van daardie albums waarvan alle ware rockliefhebbers veronderstel is om te hou, maar hy luister baie eerder na Abba, skryf Desmond Painter.
Toe die raad van Krieket Suid-Afrika (KSA) Thabang Moroe Vrydagoggend geskors het, was dié beleërde uitvoerende hoof nog salig onder die indruk hy het die hef in die hand.
Nuut op die rak: Vyf vir die feitevrate
Dié nuwe niefiksietitels sal welkom wees in feiteliefhebbers se Kerskouse.
'n Boek vir Boetatjie
'Breyten Breytenbach: Woordenaar, woordnar' is 'n veelfasettige huldeblyk aan dié 80-jarige towenaar van die taal, skryf Ronel de Goede Foster.
Moet ons die ABO nou liefs vir die romansiers los?
Al is Chris Schoeman se deeglik nagevorste 'Rebel' oor kmdt. Hans Lötter 'n welkome publikasie, wonder Bill Nasson of ons nie nou die Anglo-Boereoorlog aan die romanskrywers moet oorlaat nie.
Leer vróég al oor seks
Terwyl Suid-Afrikaners wroeg oor die nuwe, baie reguit kurrikulum vir seksvoorligting in skole, leer vierjariges in Nederland vir jare al die korrekte name vir hul geslagsdele en kinders so jonk as agt weet wat masturbasie is, skryf Inge Kuhne.
Saligheid bo-op berg
Jare al jaag sy op die N7 verby Koringberg, dan Piketberg, op met die pas na Citrusdal. Min wetende dat daar bo-op die bloupers Piketberge 'n vooruitstrewende plaasgemeenskap is waar van ons land se beste vrugte en blomme vandaan kom. Dié keer het Maryke Roberts afgetrek.
Om-nom-nomop N1 langs
Kos is meer as net petrol vir ons pense. Dit verklap iets van die eter. En dis ook 'n bewys dat biltong eet ook die myle van die langpad opeet. Of so beweer Leon-Ben Lamprecht.
NVG sal 'afsluiting' bring ná Life Esidimeni
Deur Bonolo Selebano 18 September 2019 16:22
Die Gautengse regering is vol vertroue dat die nasionale vervolgingsgesag (NVG) geregtigheid en afsluiting sal bring na die families van die Life Esidimeni-slagoffers.
Die NVG het Dinsdag aangekondig dat hy 'n geregtelike doodsondersoek na die tragedie gaan instel.
Die NVG sal die dossier aanlê vir 'n formele geregtelike doodsondersoek nadat ondersoekers nie genoeg getuienis kon inwin om enigeen in verband met die 144 sterfgevalle te vervolg nie.
Thabo Masebe, woordvoerder vir die Gautengse regering, het Woensdag gesê die regering is seker dat die NVG afsluiting sal bring vir die families van die 144 psigiatriese pasiënte wat dood is nadat 1 711 pasiënte met geestesongesteldhede in 2016 van tehuise van Life Esidimeni na blyplekke van nie-regeringsorganisasies geskuif is. Die blyplekke het nie genoeg geld gehad nie en was gebrekkig toegerus.
Die NVG het in April 2017 144 dossiere in verband met die tragedie ontvang.
Die formele en gesamentlike doodsondersoek na al die sterfgevalle gaan in die hooggeregshof in Pretoria plaasvind.
Adjunkhoofregter Dikgang Moseneke het 'n ondersoek na die saak gelei in 2018 en bevind die regering het nie ingevolge wetgewing opgetree nie en dit het die dood van die 144 pasiënte tot gevolg gehad.
Jack Bloom van die DA sê hy is bekommerd dat die NVG nie genoeg bewyse kon kry om diegene wat verantwoordelik is vir die tragedie, te vervolg nie.
"Ons hoop dat daar in die geregtelike doodsondersoek genoeg gronde na vore kom sodat moord- en strafbare manslag-aanklagte teen amptenare van die departement van gesondheid, asook diegene by die nieregeringsorganisasies, ingedien word.
"Ander aanklagte moet ook oorweeg word, onder meer korrupsie, oortredings van die wet op geestesgesondheid, bedrog, diefstal, asook die uitreik van onwettige lisensies aan nieregeringsorganisasies."